stanford-oval/wikipedia huggingface dataset:
חטיפה
חטיפה בישראל > חקיקה

לחטיפה ישנן מספר הגדרות, כשהעונש על פי הדין הישראלי, חוק העונשין, הוא בין 3 שנות מאסר למאסר עולם.
חטיפה כהעברה ממקום למקום:
הכופה אדם בכוח, תרמית או באיומים ללכת מן המקום שהוא נמצא בו, הרי זו חטיפה.
המוציא אדם אל מעבר לגבולות המדינה שבה שוהה אותו אדם בלי הסכמתו שלו עצמו או של המורשה כחוק להסכים בשבילו, אפוטרופוס.
חטיפה לצורכי תועלת החוטף:
החוטף אדם כדי לרצחו או כדי להעמידו בסכנת רצח, או חוטף אדם כדי לסחוט או לאיים.
החוטף אדם כדי שיהיה נתון לחבלה חמורה והחוטף אדם בידיעה שהנחטף יהיה נתון במצב כאמור.
החוטף אדם בכוונה שייכלא שלא כחוק.
החוטף אדם לשם העמדתו במצב סכנה פיזית, נפשית או חוקית.
כליאת שווא: המביא אדם למצב בו תהיה אפשרות שיעצר או יועמד לדין, כמו לאור התחזות לבעל מעמד רשמי או בעל צו (לדוגמה: המעכב תחת ידו, שלא כדין, דרכון, תעודת מסע, או תעודת זהות של אדם אחר).
המסתיר או כולא אדם באיסור בידיעה שהוא נחטף, דינו כאילו חטף את האדם באותה כוונה (קשירת קשר לביצוע פשע), ידיעה או מטרה שהיו לו בהסתרת האדם או בכליאתו.
חטיפה לצורכי זנות, עבדות וסחר באיברים:
המחזיק אדם בתנאי עבדות לצורכי עבודה או שירותים לרבות שירותי מין. בסימן זה, "עבדות" – מצב שבו מופעלות כלפי אדם סמכויות המופעלות ככלל כלפי קניינו של אדם; לעניין זה, יראו שליטה ממשית בחייו של אדם או שלילת חירותו כהפעלת סמכויות כאמור.
הכופה שלא כדין אדם לעבוד, תוך שימוש בכוח או באמצעי לחץ אחר או תוך איום באחד מאלה, או בהסכמה שהושגה בתרמית, והכל בין בתמורה ובין שלא בתמורה.
הגורם לאדם לעזוב את המדינה שבה הוא מתגורר לשם העסקתו בזנות או החזקתו בתנאי עבדות.
הסוחר באדם (מכירה או קניה של אדם או עשיית עסקה אחרת באדם, בין בתמורה ובין שלא בתמורה) לשם אחד מאלה או הסוחר באדם ומעמידו בכך בסכנה לאחד מאלה: נטילת איבר מאיברי גופו; הולדת ילד ונטילתו; הבאתו לידי עבדות; הבאתו לידי עבודת כפייה; הבאתו לידי מעשה זנות; הבאתו לידי השתתפות בפרסום תועבה או בהצגת תועבה; ביצוע עבירת מין בו (המתווך לסחר באדם כאמור בסעיף קטן בין בתמורה ובין שלא בתמורה, דינו כדין הסוחר באותו אדם). אם הורשע אדם בעבירת סחר בבני אדם (סחר באיברים או עבדים) ולא פסק בית המשפט פיצויים לניזוק לפי סעיף 77, יפרט בית המשפט בגזר הדין את נימוקיו לאי-פסיקת פיצויים כאמור.
חטיפת קטינים ולא שפויים:
המוציא, במעשה או בפיתוי, קטין שלא מלאו לו שש עשרה שנים או אדם שאינו שפוי בדעתו, ממשמורתו של אפוטרופוסם על פי דין בלי הסכמת האפוטרופוס.
חטיפה בישראל > מקרי חטיפה בישראל

בשנת 1973 התרחשה חטיפת ג'קי אלבו – אירוע החטיפה הראשון בתולדות מדינת ישראל שילד נחטף כדי לסחוט כסף מאביו. בשנת 1980 התרחשה חטיפה ורצח אורון ירדן.
בשנת 2006 נחטף גלעד שליט לרצועת עזה.
ב-12 ביוני 2014 נחטפו שלושת הנערים אייל יפרח, גיל-עד שער ונפתלי פרנקל בידי ארגון הטרור חמאס בטרמפיאדה בצומת אלון שבות בגוש עציון. במשך כשבועיים וחצי עמלו כוחות הביטחון צה"ל ושב"כ באיתור החטופים, ב-30 ביוני 2014 התברר הסוף המר של החטיפה, גופות הנערים החטופים נמצאו קבורים ברישול בשטח פתוח כשלושה קילומטר מערבית לכפר חלחול. חטיפת הנערים התבצעה על ידי ארגון הטרור חמאס, על רקע לאומני, במטרה לבצע עסקת חלופי שבויים. החטיפה ככל הנראה הסתבכה והחוטפים רצחו את החטופים דקות אחדות לאחר החטיפה, הטמינו את הנרצחים, ונעלמו בלא ליטול אחריות רשמית על החטיפה או מניעיה. החטיפה נודעה בשם רצח שלושת הנערים.
חטיפה בישראל > מקרי חטיפה בישראל > החטיפה לעזה

| --- | --- |
 :  ראו גם – שבוי, אמנת ז'נבה השלישית, אמנת החטופים(אנ'), עבדות מין
ב-7 באוקטובר 2023, במסגרת מתקפת הפתע של ארגון הטרור חמאס על ישראל, נחטפו מיישובי עוטף עזה ומהמפקדות הצבאיות שבאזור מעל 200 חיילים ואזרחים, בהם ניצולי שואה, נשים, ילדים ואף תינוקות. למרות האיסור על פי החוק הבינלאומי (ובפרט: האמנה בדבר ההיבטים האזרחיים של חטיפה בין-לאומית של ילדים ואמנת ז'נבה הרביעית).
היבט משפטי

ברוב ארצות העולם נחשבת חטיפה לעבירה חמורה במיוחד, ובארצות מסוימות (כגון חלק ממדינות ארצות הברית) העונש עליה מגיע עד לכדי עונש מוות.
סימן ז' בחוק העונשין הישראלי (סעיפים 369–377) עוסק בפגיעה בחירות, ובפרט בסוגי החטיפה השונים (סעיפים 369–375). העונש על עבירה זו נע בין עשר שנות מאסר (למעשה החטיפה העצמו) למאסר עולם (חטיפה למטרת רצח).
היבט משפטי > במשפט העברי

על פי פרשנות חז"ל לעשרת הדיברות בדיבר של לא תגנוב מדובר על חטיפה ולא על גנבת רכוש. על פי החוק המקראי העונש על חטיפת אדם ומכירתו לעבדות היה מוות.
היבט משפטי > אמנת האג 1980

בשנת 1980 נחתמה בהאג האמנה בדבר ההיבטים האזרחיים של חטיפה בין-לאומית של ילדים הקרויה בקיצור, כאשר ההקשר ברור, "אמנת האג". על פי האמנה, המשמורת על הילד צריכה להיקבע במקום מגוריו הקבוע. האמנה אוסרת על העברת ילד ממדינה למדינה ללא הסכמת שני הוריו, או מי שמונה לו על ידי בית המשפט לענייני משפחה כמנהל משמורת. אם הוברח הילד לארץ אחרת ניתן להגיש בקשה להחזרתו. ברוב המקרים נועדה אמנה זו להילחם בתופעה של לקיחת המשמורת בכוח על ידי אחד ההורים אחרי סכסוך או גירושין. בישראל נכנסה האמנה לספר החוקים בשנת 1991, והגוף האחראי על ביצועה הוא המחלקה לעניינים בינלאומיים בפרקליטות המדינה.
ראו גם

תסמונת סטוקהולם
חטיפה בידי חוצנים
חטיפת לואיס אלבינו - נחטף ונמצא חיי לאחר 73 שנים.
הערות שוליים

↑  שופטים, כ"א, י"ט–כ"ד
1 2 3 4  חוק העונשין, תשל"ז-1977
↑  שמות, כ"א, ט"ז; דברים, כ"ד, ז'.
↑  נוסח מתורגם של האמנה, באתר הורות שווה
| --- | --- |
בקרת זהויות :  BnF: cb11952256j (data)  GND: 4121200-9  LCCN: sh85072244  NARA: 10636754  NDL: 00574453  NKC: ph128343
אריך קסטנר

| --- | --- |

אריך קסטנר ב-1961
 לידה:  23 בפברואר 1899 הקיסרות הגרמנית דרזדן, סקסוניה, גרמניה
 פטירה:  29 ביולי 1974 (בגיל 75) גרמניה המערבית מינכן, בוואריה, מערב גרמניה
 שם לידה:  Emil Erich Kästner 
 מדינה:  הקיסרות הגרמנית, אזורי הכיבוש בגרמניה, גרמניה המערבית, גרמניה הנאצית, רפובליקת ויימאר, גרמניה 
 לאום:  גרמני
 מקום קבורה:  בית הקברות של בוגנהאוזן 
 אירועים משמעותיים:  שריפת הספרים בגרמניה הנאצית (1933) 
 שם עט:  Robert Neuner, Berthold Bürger, Peter Flint 
 עיסוק:  סופר
 מקום לימודים:  אוניברסיטת לייפציג 
 שפות היצירה:  גרמנית
 סוגה:  ספרות ילדים, שירה, סאטירה, מחזות
 יצירות בולטות:  אמיל והבלשים, אורה הכפולה, שלושים וחמישה במאי, הכיתה המעופפת, פצפונת ואנטון
 תקופת הפעילות:  1928–1969 (כ־41 שנים)
 פרסים והוקרה:  פרס אנדרסן לכתיבה 1960
 חתימה:   
 
אמיל אֶריך קֶסטנֶר (בגרמנית: Emil Erich Kästner;‏ 23 בפברואר 1899 – 29 ביולי 1974) היה סופר ומשורר גרמני, שהתפרסם בעיקר בזכות ספרי הילדים שכתב, כמו "אמיל והבלשים", "שלושים וחמישה במאי", "פצפונת ואנטון", "אורה הכפולה", "האיש הקטן" ועוד. קסטנר זכה בפרס אנדרסן הבינלאומי לספרות ילדים לשנת 1960 עבור עבודתו והיה השלישי לזכות בפרס מאז התחילו להעניקו ב-1956, כמו כן קסטנר היה מועמד לפרס נובל לספרות בשש שנים שונות.
ביוגרפיה > שנותיו הראשונות

אריך קסטנר נולד ב-1899 בדרזדן שבגרמניה, כבן יחיד לאב (אמיל) שהיה רצען, ולאם (אידה לבית אוגוסטין), תופרת וספרית.
קסטנר לא גדל במשפחה עשירה. הוריו עבדו קשה לפרנסתם, אך השקיעו רבות בחינוכו ולא חסר לו כמעט דבר. על פי עדותו, הוא לא היה קשור לאביו ונקשר מאוד לאמו. חלק מהביוגרפים שלו מזכירים שמועה, שלא ניתנת להוכחה, לפיה אביו הביולוגי של קסטנר היה רופא המשפחה היהודי אמיל צימרמן (1864–1953).
הוא אהב לקרוא ספרים ואהב ללמוד. ב-1914, בגיל 15, פרצה מלחמת העולם הראשונה עליה העיד "מלחמת העולם החלה, ותמו ימי ילדותי". המלחמה השפיעה עליו עמוקות, בייחוד על דעותיו האנטי-מיליטריסטיות.
הוא החל ללמוד בסמינר למורים בגיל 14, סיים את לימודי ההוראה, אך לבסוף התחרט ולא רצה עוד להיות מורה. "זו הייתה הטעות הגדולה ביותר בחיי, לא הייתי מורה אלא תלמיד. לא השתוקקתי ללמד אלא ללמוד", טען. בגיל עשרים החל לפרסם שירים שכתב.
הוא למד ספרות גרמנית ברוסטוק, בברלין ובאוניברסיטת לייפציג, ובשנת 1925 קיבל תואר דוקטור, על עבודה שעסקה בפרידריך השני מלך פרוסיה ובספרות גרמנית.
ביוגרפיה > בגרמניה הנאצית

קסטנר היה סופר פוליטי ומתנגד חריף לנאציזם. כך, ברומן הסאטירי "פביאן", שפרסם בשנת 1931, תיאר קסטנר את ההידרדרות המוסרית בגרמניה על רקע דעיכתה של רפובליקת ויימאר. בנוסף, בכתיבתו נהג קסטנר לתאר את הנאצים – מתוך טעות שיפוט חמורה – כשוטים. לכן, כבר בשנת 1933 דאג שר התעמולה הנאצי, יוזף גבלס, לכך שספריו של קסטנר יישרפו בפומבי, במסגרת שריפת ספריהם של 24 סופרים. קסטנר גם סולק מאגודת הסופרים הגרמנים בעוון "פעילות קומוניסטית רדיקלית" ואף נעצר פעמיים בשנת 1934. עם זאת, הנאצים נמנעו מלפגוע פיזית בקסטנר והוא חי לו בגרמניה הנאצית בביטחון יחסי. מבקרת הספרות גיטה אבינור תיארה זאת כך:
הרייך השלישי היה עקבי במאת האחוזים רק במה שנוגע להשמדת יהודים. בנוגע לשאר שלט לעיתים קרובות המקרה... קסטנר היה היחיד מבין העשרים וארבעה, שבא לחזות בשריפה, למרות האזהרות. בניגוד לנבואות השחורות של ידידיו, לא אירע לו כל רע – לא באותה הזדמנות, ולא משך כל השנים שלאחר מכן. ממילא מובן, ששוב לא כתב, או מכל מקום, לא פירסם, חרוזים סאטיריים־פוליטיים מאותו סוג שמר גבלס שרף בפומבי. הוא נמלט לכתיבה סתמית, חסרת כל השלכות סוציאליות או מדיניות. רבים שילמו בחייהם על כך, שכתביהם או חיבוריהם לא היו כשרים בעיני השלטונות הנאציים – ואילו קסטנר, כאמור, ישב לו בשקט ובשלווה בברלין
על כתיבתו של קסטנר באותן השנים, שלא כללה התייחסות למאורעות התקופה – על אף שהיה עד לאירועים כמו ליל הבדולח וגירוש היהודים מברלין בשנת 1941 – נמתחה ביקורת לאחר המלחמה, שבין השאר באה לידי ביטוי בביוגרפיות שנכתבו עליו. הסופר קלאוס מאן כתב בביקורת חריפה, עוד בשנת 1934, כי ספרו "שלושה גברים בשלג" הותאם כביכול לדרישות הנאצים. מקטרגיו הוסיפו, כי הוא המשיך להיות תסריטאי מבוקש בגרמניה, גם אם בעילום שם. ב-1941 כתב תסריט לסרט על הברון מינכהאוזן, לרגל חגיגות 25 שנה לקולנוע הגרמני, בהזמנה מפורשת של פריץ היפלר, עוזרו של שר התעמולה יוזף גבלס. תומכיו הזכירו כי היה אנטי-נאצי, גם אם לא אקטיבי, הכחיש את טענת "גרמניה האחרת" ונשאר במולדתו, על פי עדותו לאחר המלחמה, כיוון שחש מחויבות "לעשות מה שאפשר, אחרת אהיה פחדן בעיני עצמי", וכן עקב מצב אמו הזקנה. קסטנר רחש אהדה ליהודים, לציונות ולמדינת ישראל.
ביוגרפיה > לאחר המלחמה

אחרי המלחמה השתקע קסטנר במינכן שבגרמניה המערבית, והיה עורך התרבות בעיתון Die Neue Zeitung (העיתון החדש). מאוחר יותר ייסד את כתב העת לילדים Der Pinguin (הפינגווין). הוא המשיך להוציא ספרי ילדים מצליחים בהם שפעו רעיונותיו ההומניים כמו בספריו הקודמים, בהם "אורה הכפולה" שכתב בשנת 1949. ב-1957 פרסם אוטוביוגרפיה על ימי ילדותו ונעוריו בשם "כאשר הייתי נער קטן". בנוסף לספרי ילדים, כתב קסטנר גם שירים, מחזות ופזמונים למופעי קברט פוליטיים.
אריך קסטנר היה רווק ולטענתו לא היו לו ילדים. בביוגרפיה שפורסמה בשנת 1998 נכתב שהוא חי בשנותיו האחרונות עם חברה לחיים, שלאחר מותו השמידה כתבים ומסמכים סודיים של קסטנר. ב-1957 נולד לו ולפרידה זיברט, בנם תומאס קסטנר.
אריך קסטנר נפטר ממחלת הסרטן במינכן ב-29 ביולי 1974. בן 75 היה במותו.
על מקומו המיוחד בעולם ספרות הילדים ניתן ללמוד מדבריו של יהודה אטלס (בריאיון לאילת נגב, ידיעות אחרונות, 31.10.2003):
אחדים מספריו עובדו לסרטי קולנוע ולהצגות ילדים. בעיר דרזדן בגרמניה קיים מוזיאון אריך קסטנר להנצחת דמותו.
פופולריות בישראל

עברית היא בין השפות הרבות אליהן תורגמו ספריו של קסטנר, חלקם על ידי אלישבע קפלן וחלקם שנית על ידי מיכאל דק, והם נהנו מפופולריות עצומה בישראל במהלך שנות ה־50 וה־60 – תופעה מאוד יוצאת דופן באותו זמן, בה הייתה בחברה הישראלית סלידה עזה וחרם נפוץ של דברים גרמניים בתקופה שלאחר השואה.
עם זאת, בתרגום העברי של "אורה הכפולה", הפרקים שמתרחשים במקור במינכן שונו לציריך, כנראה עקב הסלידה המיוחדת שחשו המתרגם והמוציא לאור לעיר בה החל היטלר את הקריירה שלו, ובכלליות כדי להפוך את הספר ל"פחות גרמני" (סרטים גרמניים באותו הזמן הוצגו לעיתים קרובות בישראל כ"סרטים אוסטריים" מאותה הסיבה). האוסף שלו של סיפורים קצרים לילדים, Das Schwein beim Friseur ("החזיר אצל הספר") נקרא בעברית "התיש אצל הספר" כדי לעקוף את המטען הרגשי המוסף בעיני הקורא העברי לחזיר, חיה טמאה במסורת היהודית. קדָלֵי החזיר שמזמין המנצח פלפי ב'אורה הכפולה' לבתו, הופכים ל'צלעות עגל'.
גם שירתו הלירית של קסטנר זכתה לתרגומים עבריים – מאת יהודה אופן, ובהמשך גם מאת רוני רייך.
לקריאה נוספת

יהודה אטלס, "אריך קסטנר: ילדה קטנה שאין לה אבא וילדה קטנה שאין לה אמא שותות לימונדה", בספר ילדים גדולים (כרך 3, עמ' 74-35), הוצאת ידיעות אחרונות, 2003.
הערות שוליים

↑  Hans Christian Andersen Awards
↑  אריך קסטנר, בארכיון המועמדים לפרס נובל
↑  Werner Schneyder Kästner: ein brauchbarer Autor, München 1982. Ebenso Franz Josef Görtz und Hans Sarkowicz Erich Kästner. Eine Biografie, München 1998. (בגרמנית)
↑  אריאנה מלמד, השנים הרעות של אריך קסטנר, באתר ynet, 14 ביולי 2000
↑  אריך קסטנר, שירים לרפואה. עקד, 1965.
↑  בגלל, גיליון מס' 8, עמ' 144-149.
↑   אבנר שפירא, פעמוני האזהרה של אריך קסטנר שוב מצלצלים, באתר הארץ, 11 בינואר 2021
| --- | --- |
בקרת זהויות :  NLI: 987007264017505171  PLWABN: 9810611113005606  BIBSYS: 90082318  BNC: 000391755  BNE: XX903196  BnF: cb11910149p (data)  CANTIC: a11100424  CiNii: DA0042748X  GND: 118559206  ICCU: CFIV067615  ISNI: 0000 0001 2134 7917  LCCN: n50044640  LNB: 000003448  MusicBrainz: f0cfe0f7-5cd4-4d05-b288-009fb2f342d3  NDL: 00445233  NKC: jn19990004232  NLA: 35261023  NLG: 104919  NLK: KAC199614305  NSK: 000101920  NTA: 068897901  RERO: 02-A000100813  RKD: 234908  SELIBR: 69291  SNAC: w6hq5fcx  SUDOC: 027686639  Trove: 886911  VIAF: 59084620   WorldCat (עם VIAF): 59084620 
בול גרמני במלאת 75 שנה להולדת אריך קסטנר. הכתובת על העמוד:  "אמיל והבלשים". - איור ולטר טריר.
אריך קסטנר (משמאל) ב-1968
נסוטוצרטופס

| נסוטוצרטופס |
| --- | --- |
 
תקופה
קרטיקון תחתון, 75.9–75.2 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: נסוטוצרטופס
מין:: Nasutoceratops Titusi
שם מדעי
 Nasutoceratops

נסוטוצרטופס (שם מדעי: Nasutoceratops) הוא סוג של דינוזאור ממשפחת הצרטופסיים. הנסוטוצרטופס היה דינוזאור צמחוני בעל ציצית או עטרה סביב צווארו. הנסוטוצרטופס התקיים באמריקה הצפונית בתקופת הקרטיקון.
קרניו של הנסוטוצרטופס היו חריגות. למרות שהוא מסווג כשייך לתת-משפחת הצנטרוזאורים המאופיינים בקרן אף גדולה וקרני גבה מנוונות, הוא היה בעל בליטה קהה במקום קרן אף (בדומה לאלברטצרטופס) אך בעל שתי קרני גבה גדולות ומעוקלות, שמזכירות קרני פר.
הוא נתגלה בתצורת קאיפארוויטס ביוטה ותואר ב-2010 על ידי Eric Karl Lund בעבודת מחקר (תזה) תחת הנחייתו של סקוט סמפסון. לונד נתן לו את השם Nasutuceratops. בשנת 2013 קבוצת חוקרים ברשות סמפסון, לונד ופארקה תיקנו את השם ל-Nasutoceratops והוא הוגדר באופן רשמי. פירוש השם נסוטוצרטופס הוא "פרצוף בעל קרניים ואף גדול".
בתרבות

הנסוטוצרטופס מופיע בזיכיון פארק היורה בסרט הקצר הקרב בביג רוק, בו נקבת נסוטוצרטופס עם גורה מתקרבים למדורה ומותקפים בידי אלוזאורוס אך ניצלים בידי זכר שמגיע לחלץ אותם. הם נראים גם בנדידה דרך אגם בפרולוג עולם היורה: עולם חדש וכן מופיעים בסרט עולם היורה: עולם חדש, כאשר קלייר מחלצת צאצא שהוכלא בצורה לא-חוקית מחווה וכשהיא נמלטת מהבעלים היא חוצה לתוך עדר נסוטוצרטופסים ההופכים מספר מכוניות שלהם. הם נראים גם בסדרה עולם היורה: תאוריית הכאוס. בסרט עולם היורה נראה במחשב דינוזאור היברידי בשם "סטגוצרטופס", המורכב (בין השאר) מסטגוזאורוס וטריצרטופס. עם זאת פניו דומות לאלה של הנסוטוצרטופס.
בנוסף הוא מופיע במספר סדרות של הזיכיון כמו: עולם היורה: המשחק, Jurassic Park Builder, Jurassic World Evolution וJurassic World: Alive.
הוא נראה גם בסדרה רכבת הדינוזאורים במספר פרקים.
הנסוטוצרטופס מופיע על צעצועים מהסדרה "Prehistoric Animal & Dinosaur Toys".
נסוטוצרטופס ביער עם תרופודים קטנים, סטגוצרס, קוסמוצרטופס ויוטצרטופס.
קרלו ברוצ'יץ'

קרלו ברוצ'יץ' (בקרואטית: Karlo Bručić; נולד ב-17 באפריל 1992) הוא כדורגלן קרואטי המשחק בעמדת המגן השמאלי במכבי בני ריינה.
קריירה

ברוצ'יץ' הוא בוגר האקדמיה לכדורגל של דינמו זאגרב. בקיץ 2010 הושאל לראדינסק ססבטה מהליגות הנמוכות בקרואטיה. בינואר 2012 הושאל ללוקומוטיבה זאגרב עד לסיום העונה. ב-4 במרץ 2012 ערך את הופעת הבכורה שלו בקבוצה שהייתה גם הופעת הבכורה שלו בליגת העל הקרואטית. בתום העונה האריך את חוזהו בלוקומוטיבה בשנתיים נוספות כשחקן מושאל. ב-20 ביולי 2012 הבקיע את שער הבכורה שלו בקבוצה בניצחון 0–2 נגד נ.ק. זאגרב שהיה גם השער הראשון עבור לוקומוטיבה בעונת 2012/2013. בקיץ 2014 רכשה לוקומטיבה את כרטיס השחקן שלו.
ב-3 ביולי 2016 חתם לשלוש שנים במ.ס. אשדוד. בפברואר 2019 ברוצ'יץ' שוחרר מאשדוד וחתם בסגאן טוסו מליגת העל היפנית.
ב-4 בספטמבר 2019, ברוצ'יץ' חתם בסודובה מריאמפולה מליגת העל הליטאית.
ב-21 בינואר 2020, ברוצ'יץ' חתם בדינמו מינסק.
ב-15 באוקטובר 2020, ברוצ'יץ' חתם באפולון סמירני מליגת העל היוונית.
ב-7 ביולי 2021 חתם בקופר מליגת העל הסלובנית.
ב-11 בספטמבר 2024 חתם במכבי בני ריינה.
קסנוצרטופס

| קסנוצרטופס |
| --- | --- |
 
תקופה
קרטיקון עליון, 80–78 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
על־סדרה:: דינוזאוריה
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
תת־משפחה:: צנטרוזאוריים
סוג:: קסנוצרטופס
מינים
 קסנוצרטופס פורמוסטנסיס
שם מדעי
 Xenoceratops ‏ריין ואוונס, 2012

קסנוצרטופס (שם מדעי: Xenoceratops) הוא סוג של דינוזאור ממשפחת הצרטופסיים - הדינוזאורים בעלי הקרניים. הקסנוצרטופס חי באמריקה הצפונית בקרטיקון העליון. שרידיו נתגלו בתצורת פורמוסט שבאלברטה, קנדה. פירוש שמו, "פנים זרות בעלות קרניים".
תיאור

קסנוצרטופס ידוע מהולוטייפ CMN 53282 המורכב משברי גולגולות של 3 פרטים, הכוללים בעיקר את עצמות העטרה (צרטופסיים). שרידים נוספים נמצאים במוזיאון טירל המלכותי. ניתן להבדיל בינו לבין סוגי צרטופסיים אחרים לפי קישוטי העטרה (frill) שלו: בחלק העליון של מרכז העטרה בולטות שתי בליטות גרמיות קהות, לידן פונים החוצה שני זיזים חדים ועבים שבולטים אחורה במקצת. צידי העטרה מקושטות בבליטות משולשיות. העצם המרכזית בעטרה, בין שני ה"חלונות" שבמרכזה לא מעוטרת בזיזים או בליטות. אין הרבה שרידים משאר חלקי הגולגולת ומעט ידוע על מבנה קרניו. מעריכים שלקסנוצרטופס היו קרניים דומות למיני צנטרוזאוריים (צרטופסיים בתת-משפחת הצנטרוזאורים) קדומים: כלומר, קרני גבה בינוניות באורכן (קצרות יחסית לצרטופסיים המאוחרים של תת-משפחת הכסמוזאורים וארוכות יחסית לאלה של בני תת-משפחת הצנטרוזאורים) ובליטה או קרן על האף.
כמו יתר בני משפחת הצרטופסיים היה מדובר בדינוזאור צמחוני גדול שהלך על ארבע רגליו. את מזונו הוא תלש באמצעות מקור חד שנמצא בחזית פיו וקצץ לחתיכות באמצעות סוללת שיניים חדות בחלק האחורי של פיו. אורכו הוא כ-6 מטר ומשקלו כ-2 טון.
גילוי

מאובנים של קסנוצרטופס נתגלו לראשונה ב-1958, כאשר ואן לנגסטון הבן גילה שברי גולגולת מתצורת פורמסט ליד פורמוסט שבאלברטה, קנדה. תצורה זו לא נחקרה די הצורך ומעט ידוע על פאונת הדינוזאורים שבה. מאובני צרטופסיים מתצורה זו נדירים ביותר. לנגסטון אחסן את המאובנים שמצא במוזיאון הטבע הקנדי באוטווה. בסביבות 2003 דייוויד אוונס ומיכאל ריאן בחנו מחדש את המאובנים. ב-2009 החל מחקר מעמיק של מאובנים אלה שתוצאותיו שמדובר במין חדש של דינוזאור צרטופסי. ריאן, אווהס וקיראן מ. שפרד תיארו אותו במאמר שפורסם ב-2012 והעניקו לו את השם "קסנוצרטופס". הקסנוצרטופס מתוארך לכ-80 מיליון שנה לפני זמננו, דבר ההופך אותו לצרטופסיי הקדום ביותר הידוע מקנדה.
קסנוצרטופס בנוף תקופתו, לצד גריפוזאורוסים, זאורורניתולסטים ותסקילוזאורוסים.
אווצרטופס

| אווצרטופס |
| --- | --- |
 
תקופה
קרטיקון עליון, 75 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: אווצרטופס
מינים
 A. lammersi (דודסון, 1986)
שם מדעי
 Avaceratops

שחזור
אווצרטופס (שם מדעי: Avaceratops) הוא סוג של דינוזאור ממשפחת הצרטופסיים (סדרת בעלי אגן דמוי עוף) שהתקיים בתקופת הקרטיקון. פירוש השם "פנים בעלי קרניים של אווה" ביוונית עתיקה.
אווצרטופס היה דינוזאור צמחוני הולך על ארבע. הוא היה דינוזאור צרטופסי קטן יחסית והתאפיין הן בקרני גבה והן בקרן אף לא זניחות, אך גם לא גדולות במיוחד. העטרה הייתה קצרה אך מוצקה, ללא "חלונות" בעצם. בכך הוא דומה לטריצרטופס, שגם לו הייתה עטרה מוצקה ללא "חלונות". לכן משערים שהאווצרטופס היה אב קדמון של האאוטריצרטופס או הטריצרטופס.
האווצרטופס משויך למשפחת הצרטופסיים. נהוג היה לשייך אותו לתת-משפחת הצנטרוזאורים של הצרטופסיים, אך ב-1999 העלה הפלאונטולוג ומגלה הסוג פיטר דודסון את הסברה שהוא כנראה נמצא איפשהו בין שתי התת-משפחות.
האווצרטופס התגלה על ידי אדי קול ב-1981 בתצורת נהר ג'ודית שבמונטנה, ארצות הברית, והוכרז כמין של דינוזאור ב-1986 על ידי פיטר דודסון. הוא נקרא על שם אווה (Ava), אשתו של קול, והמין lammersi על שם המשפחה בה נמצא ההולוטייפ של האווצרטופס.
לקריאה נוספת

Dodson, P. (1986). "Avaceratops lammersi: a new ceratopsid from the Judith River Formation of Montana". Proceedings of the Academy of Natural Sciences of Philadelphia. 138 (2): 305–317.
Dodson, P. (1996). The Horned Dinosaurs. Princeton University Press, Princeton, New Jersey. ISBN 0-691-05900-4.
Penkalski, P & Dodson, P (1999). "The morphology and systematics of Avaceratops, a primitive horned dinosaur from the Judith River Formation (Late Campanian) of Montana, with the description of a second skull". Journal of Vertebrate Paleontology. 19 (4): 692–711. doi:10.1080/02724634.1999.10011182.{{cite journal}}:  תחזוקה - ציטוט: multiple names: authors list (link)
http://www.vertpaleo.org/jvp/19-692-711.html (online abstract of the preceding)
http://www.dinosaurvalley.com/Visiting_Drumheller/Kids_Zone/Groups_of_Dinosaurs/index.php (אורכב 31.05.2009 בארכיון Wayback Machine)
The Humongous Book of Dinosaurs, published by Stewart Tabori & Chang
הערות שוליים

↑  "Avaceratops." In: Dodson, Peter & Britt, Brooks & Carpenter, Kenneth & Forster, Catherine A. & Gillette, David D. & Norell, Mark A. & Olshevsky, George & Parrish, J. Michael & Weishampel, David B. The Age of Dinosaurs. Publications International, LTD. p. 129. ISBN 0-7853-0443-6.
דינג קסואן לו

| --- | --- |
 לידה:  וייטנאם
 מדינה:  וייטנאם
 
 שגריר וייטנאם בישראל
 
דינג קסואן לו (בוייטנאמית: Đinh Xuân Lưu) היה שגריר וייטנאם בישראל בין 2009 ל-2022. הוא שימש גם כשגריר וייטנאם בפולין בתחילת שנות ה-2000.
שגריר בישראל

יחסים דיפלומטיים קיימים בין ישראל לוייטנאם כבר משנת 1993. לו שימש כשגריר וייטנאם הראשון בישראל, והוא מסר את כתב האמנתו לנשיא ישראל שמעון פרס ב-8 ביולי 2009.  שגרירות וייטנאם בישראל נמצאת ברחוב ויצמן 4 בתל אביב.
בספטמבר 2011 הוביל לו יחד עם סגן שר ההגנה הווייטנאמי משלחת של משרד ההגנה בביקור בישראל.
בספטמבר 2012 אמר שגריר וייטנאם בישראל דין סואן ליו כי שורש הידידות ושיתוף פעולה בין ישראל לווייטנאם טמון בפגישה בין הו צ'י מין ודוד בן-גוריון, שהתקיימה כאמור בשנת 1946 בפריז. עוד הוסיף ליו כי היקף הסחר בין שתי המדינות עלה להיקף של כ-660 מיליון דולר במהלך שמונת החודשים הראשונים של שנת 2012. כן הזכיר בדבריו את שיתוף הפעולה בין שתי המדינות בתחומי החקלאות, טכנולוגיות המים, תקשורת, חינוך, ונושאי ביטחון למיניהם.
ראו גם

יחסי וייטנאם–ישראל
הערות שוליים

1 2  "Promoting Vietnam's tourism in Israel". TalkVietnam. 26 ביולי 2012. נבדק ב-4 בפברואר 2013. {{cite web}}:  (עזרה)
1 2  "Vietnamese embassy to open in Israel 8-July-2009". Israel Ministry of Foreign Affairs. 8 ביולי 2009. נבדק ב-4 בפברואר 2013. {{cite web}}:  (עזרה)
↑  "Vietnam Embassy in Israel - EMBASSY OF THE S. R. OF VIETNAM IN ISRAEL". Embassy of Vietnam in Israel. נבדק ב-4 בפברואר 2013. {{cite web}}:  (עזרה)
↑  "Vietnamese defence delegation visits Israel". People’s Army Newspaper. 16 בספטמבר 2011. נבדק ב-4 בפברואר 2013. {{cite news}}:  (עזרה)
TeenNick

| --- | --- |

 פרטי הערוץ
 מדינה:  ארצות הברית ועוד מדינות רבות כולל ישראל
 קטגוריה:  ילדים ונוער
 סוג:  ערוץ טלוויזיה
 בעלות:  Paramount Media Networks 
 שפה:  אנגלית ועוד מגוון רחב של שפות מקומיות (לפי מדינה): ספרדית, צרפתית, עברית, רוסית ועוד
 משרד ראשי:  ניו יורק 
 זמינות
 חבילה:  yes: פברואר 2017 - הווה   HOT: נובמבר 2017 - הווה   +STING : אוקטובר 2017 - הווה   NEXT TV: ינואר 2018 - הווה   רמי לוי TV: ינואר 2018 - אוגוסט 2019
 HOT:  אפיק 81 + VOD
 yes:  אפיק 94 + VOD
 
 http://www.nick.co.il/
 
טין ניק (באנגלית: TeenNick) הוא ערוץ טלוויזיה אמריקאי לנוער מבית ערוץ ניקלודיאון. בישראל הערוץ משודר בערוצים רבים החל מחודש פברואר 2017.
היסטוריה

הערוץ קיים מתאריך 28 בספטמבר 2009 כמיזוג של הבלוק (אנ')‏ TEENick של ערוץ ניקלודיאון עם הבלוק The N (אנ') של ערוץ Noggin של MTV ו-Sesame Workshop.
NickRewind

במשך יותר מ-10 שנים, בין התאריכים 25 ביולי 2011 - 31 בינואר 2022, התוכניות הפופולריות ביותר של ערוצי ניקלודיאון מכל העשורים שודרו בבלוק (אנ') בערוץ TeenNick.
בשנים 2011-2015 הבלוק נקרא The '90s Are All That, ולאחר מכן בשנים 2015-2017 The Splat ובשנים 2017-2019 NickSplat ולאחר מכן עד סגירתו היה ידוע בשם NickRewind (אנ').
טקס ה־KCA

בערוץ TeenNick משודר מדי שנה משנת 2016 "טקס פרסי הילדים" האמריקאי (Kids' Choice Awards, ובקיצור "KCA"), בו משתתפים שחקנים מסדרות ילדים, זמרים ולהקות. את הטקס מנחה בכל אישיות מוכרת מתחום הבידור לילדים. אחד המנהגים של הטקס הוא התזת נוזל ירוק המכונה "Slime" (רפש) על המנחים, על הקהל ועל הזוכים.
הערוץ בעולם > אזורים

המזרח התיכון – הערוץ עלה לשידור באזור בתאריך 15 באפריל 2017.
צפון אפריקה – הערוץ עלה לשידור באזור בתאריך 15 באפריל 2017.
אמריקה הלטינית - הערוץ עלה לשידור באזור בתאריך 14 בספטמבר 2020 והוחלף במותג ניקטונס (Nicktoons) בתאריך 19 ביולי 2024.